
	Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos šilumos ūkio įstatymo 13 straipsniu ir Šilumos tiekimo ir vartojimo taisyklių, patvirtintų Lietuvos Respublikos energetikos ministro 2010 m.  spalio 25 d. įsakymo Nr. 1-297 „Dėl šilumos tiekimo ir vartojimo taisyklių patvirtinimo“ 61 ir 65 punktais bei atsižvelgdama į meteorologines sąlygas:
	1. N u s t a t a u Birštono savivaldybei pavaldžiose institucijose, įstaigose ir daugiabučiuose namuose 2021–2022 metų šildymo sezono pabaigą – 2022 m. gegužės 3 d.
	2. N u r o d a u: 
	2.1. šilumos vartotojams, turintiems teisę nuspręsti dėl savo pastatų šildymo pabaigos nepažeidžiant nustatytų higienos normų, nusprendus baigti savo pastatų šildymą kitu laiku, negu Administracijos direktoriaus nustatyta šildymo sezono pabaiga, apie savo sprendimą nustatyta tvarka pranešti šilumos tiekėjui;
	2.2. paskelbti šį įsakymą Savivaldybės interneto svetainėje.
	Šis įsakymas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Lietuvos Respublikos administracinių bylų teisenos įstatymo nustatyta tvarka  Regionų apygardos administraciniam teismui bet kuriuose teismo rūmuose (Kauno rūmai, A. Mickevičiaus g. 8 A, Kaunas; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda).

	Administracijos direktorė
	                                              Jovita Tirvienė

	
	




Parengė
Rasma Krušinskienė
2022-05-02
image1.png




